 Matumla ni mtoto wa bondia wa zamani bingwa wa dunia wa Tanzania, Rashid Matumla `Snake Boy’.Akizungumza na gazeti hili jana, Cheka alisema atagharimia maandalizi yake Afrika Kusini na kwamba anatarajia pia kupata sapoti ya rafiki yake wa huko ambaye ni bondia, Bongani Wandabo hivyo anataka kutumia nafasi yake kujifua na kujiimarisha.“Nataka kuwa mshindi kila wakati ili nifike sehemu ninakohitaji. Nakwenda kujiimarisha nikirudi lazima nimpige Matumla na kuendelea kujenga heshima yangu,” alisema.Cheka alisema iwapo ataendelea kushinda katika pambano hilo atajiwekea mazingira mazuri ya kupata mapambano ya kimataifa.Mabondia hao waliwahi kukutana ambapo Cheka alipoteza kwa pointi na sasa anajipanga kulipiza kisasi. Alisema anatarajia kuweka kambi ya wiki mbili kisha atarudi tayari kwa pambano hilo la kujengeana heshima la raundi nane.